ભગવાન એલર્જી દુર ના કરી શકે તમારે જાતે જ દુર કરવી પડે. એક તો ખુલ્લા માંથી બધું વાંચવું કે સાંભળવું જોઈએ. બીજું જયારે તમે જયભાઈને વાંચો ત્યારે એમ.એફ હુસેનને ભૂલી જાવ તમે દર વખતે એમને વચમાં લાવી દેતા હશો. જયભાઈનાં વિચારો સાથે અસહમત હોવ તો લખો તમારા વિચારો સાથે અસહમત છું વાર્તા પૂરી. તમે પર્સનલ લઇ લીધું લાગે છે. અમે તો એક બાબતે વિવાદે ચડેલા તો આશરે ૧૦૦ કરતા વધુ સામસામી કોમેન્ટ્સ સુધી વૈચારિક રીતે બાખડેલા પણ પછી વાર્તા પૂરી. આપણ લોકોને વિવાદ કરતા જ આવડતું નથી. શાસ્ત્રાર્થ કોને કહેવાય? તમને ગમે તેવું લખે નહિ એટલે તમે નક્કી કરી લો છો કે આ માણસ ખરાબ છે પછી એલર્જી ક્યાંથી દુર થાય? ઉલટાની જેટલા એમને વાંચશો કે સાંભળશો એલર્જી વધતી જવાની. મારો લેખ વાંચીને તમને કેટલું ખરાબ લાગી ગયું છે? મેં એકપણ દાખલો ખોટો લખ્યો નથી. બધા પુરાણ કે શાસ્ત્રો વાંચી લેશો. કડવું સત્ય પચાવવા માટેના પાચક રસ ખોઈ બેઠા છો. તમારા પ્રિય પાત્રો પણ માણસો જ હોય છે તેમની ભૂલો પણ થતી હોય છે. તમારી એમના પ્રત્યેની તકલાદી લાગણીઓ ક્યાંક તૂટી ના જાય માટે વિહવળ થઇ જવાય છે. હું તો હજુય કહું છું એવરેજ ભારતીય પુરુષ સેક્સને દબાવીને બેઠેલો છે સેક્સ સપ્રેસ્ડ છે. એમાં એનો વાંક નથી હજારો વર્ષોથી શિક્ષણ જ એવું મળ્યું છે. બીચ પર બીકીની પહેરેલી સ્ત્રીઓ સામે તાકી તાકીને જોયા વગર ભારતીય પુરુષ રહી શકતો નથી. બસમાં બાજુમાં બેઠેલી સ્ત્રીના કપડાનો સ્પર્શ પણ એને વિહવળ બનાવી દેતો હોય છે. કેમ? અણગમો વ્યક્ત કરવા જ તો આવેલા છો પછી ક્ષમા શું કામ માંગવી ?